nl nl en af af af nl af af af af nl af af af af af nl af af af af af nl nl af af en en en nl af af af af de af af af af af en af af nl af af nl af af af nl af af af af af af af af af en af nl af af fr af en en en en en en en en en en af en en en en en en en en en en en en en en en en en en en en fr nl af af af af af nl af af af af af af af af af af af fr en en en en en en af en en en en nl fr nl nl af da fr af nl nb en nl tr nl en en en en en en en en en en en en en en en en en en en en en en
Engele - saamgevat en geskryf deur Prof Fanie Riekert
Skepping van die engele (NGB art 12 (b))
N.a.v. Feenstra: Ons moet van die nie-liggaamlike skepping leer. Dit is vir ons ŉ skoon boek waarin alle skepsels soos letters is wat ons die onsienlike dinge van God gee om te aanskou. God gee aan die nie-liggaamlike skepping ŉ roeping om ons te onderwys. So het ons ŉ taak om die engele te onderwys. Hulle is begerig om in die dinge in te kyk (1 Pet. 1:12). Dan sien die engele in die Kerk die wondervolle weë van die Here: hoe God sy volk lei; hoe Hy die sondaars trek; hoe Hy deur sy Woord en Gees die geloof versterk. Wanneer die engele uitgestuur word om te help, sien die engele gelowiges op hulle knieë en die gebedsverhoringe van die kinders van God. Hulle leer al meer die veerkleurige wysheid van God.
Calvyn beveel ook die reël van soberheid en matigheid aan, sodat ons aangaande die duistere onderwerpe nie anders spreek, gevoel of selfs verlang om te weet as wat deur die Woord van God gebied word en dit leer die ware, sekere en nuttige kennis om die gewetens te versterk.
Gén. 1 vertel niks oor die skepping van engele nie. Tog het die Skepper dit goed gevind om nie net stof, plant, dier en mens te skep nie, maar ook geestelike, nie-liggaamlike wesens. Hulle is nie as beeld van God geskep nie – dit geld alleen die mens – maar wel met kennis en verantwoordelikheid. Hulle word engele  genoem. Uit Gén. 2:1-3 en Job 38:7 kan ons aflei dat die engele bes moontlik saam met die hemel (Gén. 1:1) geskep is, maar in elk geval voor die voltooiing van die skepping. Kol. 1:16 sê dat Christus by dié skepping teenwoordig was en dat “wat nie gesien kan word” of “onsigbare dinge” ingesluit word, nl. trone, heerskappye, owerhede en magte (AB 1953) of konings, heersers, maghebbers, gesagvoerders (AB 1983), vgl. Joh. 1:1. Hierdie geskape engele is geestelike wesens met eie denke en wil. Hulle weet baie, maar nie alles nie. Wanneer die Heiland oor die dag en uur van die wederkoms spreek, verklaar Hy dat geen mens dit weet nie, ook nie die engele in die hemel nie (Mk. 13:32). Hulle kennis word blykbaar hoog aangeslaan, anders sou dit geen sin maak om te sê dat ook die engele in die hemel dit nie weet nie. Hulle het groot mag, maar hulle bly skepsels wat met groot ontsag voor God vervul is, gedienstige geeste wat bereid is tot sy diens.
Vergelyking van die engele met mense
Engele plant nie voort nie; mense wel.
Albei goed geskep, maar hulle kan wel val.
Ps. 8 leer dat ŉ mens weinig minder as die engele gemaak is; maar deur die verlossingswerk van Christus word die mens in Christus hoër as die engele (vgl. 1 Kor. 6:3; Heb. 1:5-13).
Die val van sommige engele
As God die wêreld goed geskep het, is die groot vraag waarvandaan kom die kwade in die skepping? Die antwoord lê in die leer oor die engele. Die oorsprong van die Duiwel en sy trawante is nie tot die skeppende dade van God te herlei nie. Hulle is geskep as engele – goeie engele wat nie aan hulle oorsprong getrou gebly het nie, maar gesondig het en vir die ewige verderf bestem geraak het (2 Pet. 2:4; Jud. 6). Hulle bly geestlike wesens, met ŉ skeefgetrekte sedelikheid en verantwoordelikheid. Wat die rede of aanleidende motivering vir hierdie opstand en verset teen God was, weet ons nie presies nie, maar dit lyk of dit ŉ poging was om God na die kroon te steek, om soos God te wil wees. In die hemel begin dus die sonde wat later ook deur die Duiwel se aanhitsing tot die mens op aarde sou deurdring.
Na alle waarskynlikheid was dit ŉ aansienlike getal engele wat geval het en wat onder leiding staan van ŉ listige hoof, Satan. Kyk na sy optrede: hy weet (Paradys), in die versoeking in die woestyn toon hy homself ŉ geniale veldheer. Hy probeer mense verblind vir die boodskap van die evangelie (2 Kor. 4:4); in die saailand van die wêreld saai hy die onkruid (Mt. 13:38) en neem die goeie saad weg wat in die hart van die mens gesaai is (Mt; 13:19); hy versprei afvallige leerstellings (1 Tim. 4:2) en val gelowiges met listige aanslae aan (Efés. 6:11).
Satan beteken letterlik “teenstander”. Diabolos (Grieks) word weergegee met Duiwel en beteken “lasteraar, een wat alles deurmekaar krap; aanhitser, aanklaer”. Ander name vir hom is die bose, Belial, vors van bose magte, slang (van ouds), owerste of god van hierdie eeu of wêreld, vader van die leuen en mensemoordenaar (2 Kor. 6:15; Openb. 12:10; Joh. 8:46; 12:31; 2 Kor. 4:4; Efés. 2:2).
Die eerste sonde vind plaas in die engelewêreld (Joh. 8:44). ŉ Groot groep engele het saam met die Duiwel ongehoorsaam geword (2 Petr. 2:4; 1 Tim. 5:21; Jud. 6). Hierdie sondeval was eenmalig en finaal; ná hierdie val was daar nie nog ander engele wat geval het nie; en die wat geval het, kan hulle nie van hulle sonde bekeer nie. Die gevalle engele is uit die hemel gedryf. Hulle voer ŉ stryd teen Christus en sy Kerk. Tog gaan leuen en dood saam met die ewige verdoemenis vir die Duiwel en die syne. Hulle kennis blyk ook daarin dat die demone in die besetene weet wie Christus is en wat Hy kom doen.
Die artikel van die NGB is hier breedvoeriger oor die Duiwel en sy trawante as oor die goeie engele. Dit weerspieël die stryd van Guido de Brès te midde van inkwisisies, brandstapels, bloedige vervolginge en verdrukkinge, wat hy en sy manne daagliks belewe het. Hierdie sombere klanke oor die mag van Satan weerklink in hulle harte. Dit vergelyk met die hewigheid van die aanslae op die gelowiges telkemale wanneer die feit van Christus se finale oorwinning oor Satan akuut belewe word en sal ook eenmaal weer hewiger word en die worsteling al moeiliker namate die koms van Jesus Christus al nader kom en die tyd vir die optrede van Satan gevolglik al korter word.
Die trou van die uitverkore engele (1 Tim. 5:21)
Die wonderlike van die genade is dat daardeur ŉ groot groep engele staande gebly het in die posisie waarin God hulle geplaas het en getrou voortgearbei het aan die taak wat God hulle opgedra het. Anders as wat die geval is met mense, is daar by die engele – wat gehoorsaam gebly en met die goeie volhard het – nie sprake van sonde nie. Hulle bly soos God hulle eenmaal geskep het, naamlik goeie betroubare boodskappers.
Die groepname van engel of klasse, verskillende range
Onder die engele is daar ŉ groot verskeidenheid in rang en stand, in waardigheid en diens (Efés. 1:21):
Gerubs, ((Gén. 3:24, op afbeeldinge in die tabernakel en tempel,Eségiël, Openbaring (bewakers)).
Serafs, Jes. 6 (wakers oor die heiligheid van God).
Trone, magte, owerhede,herskappye, kragte, Kol. 1:16 AB 1953. Geen inligting hieroor nie, AB 1983 konings, heersers, maghebbers, gesagvoerders.
Gabriel: Dan. 8:16, by Sagaria in die tempel en by Maria, Lk. 1
Migael: Dan. 16:13, 21; 12:1; Jud. 9; Openb. 12:7.
Jesus sê hy kan bid om twaalf legioene van engele wat die Vader kan stuur (Mt. 26:53).
Nota: Die naam Engel van die Here in die Ou Testament is baie keer ŉ manifestasie van die Seun en behoort onderskei te word van ŉ engel van die Here.
Verhouding van die Seun tot die engele
A.   Engele is deur die Seun geskep, Kol. 1:16. Hulle is onder Hom, bestaan deur Hom en Hy is die Hoof van die engele soos Hy die Hoof is van die hele skepping. Dit geld nie meer die engele wat onder ŉ aartsengel afvallig geword het nie (al is hulle tog ook deur Hom medegeskep).
B.    Engele dien die Seun
Gabriël kondig sy koms aan (Lk. 1).
Hemelse leërskare in die Bethlehemsvelde (Lk. 2).
Die engele dien Hom na die versoeking van Mt. 4:1-11; Lk. 4:1-11.
In Getsemane word Christus deur ŉ engel versterk.
By die opstanding en hemelvaart is daar engele wat ŉ troosboodskap aan die dissipels bring.
Die engele dien Hom as Hoof.
C.   Engele sal in die oorwinning van die Seun deel; asook in die stryd wat teen die afvallige engele gevoer word.
Die diens van die engele
(a) O.T. Die engel van die Here met twee engele op besoek by Abraham oor Sodom en Gomorra.
Jakob sien by Betel die engele op en af gaan.
Engele by die wetgewing op Sinai (Hand. 7:53 en Gal. 3:19).
Migael stry om die “vors” (afvallige engel) van die hof van Persië te beïnvloed.
(b) N.T. Reeds gemeld in B hierbo. Hulle begelei alle hoogtepunte in die lewe van Christus.
(c) By die wederkoms van Christus (Mt. 16:27; Thes. 1:17; Mt. 13:41, 49; 24:34) en die engele werp die goddeloses in die vuuroond.
(a) Hulle loof en prys God as hulle diens in die hemel (Jes. 6:1 en die Ons Vader gebed). Hulle is God se bodes en gesante.
(b) Hulle help die gelowiges. Hulle is dienende geeste terwille van die gelowiges (Hebr. 1:14); hulle beleef vreugde by die bekering van sondaars; hulle waak oor die gelowiges. Let Wel: die r.k. teorie dat elke mens ŉ beskermengel het, is nie Bybels ondersteun nie, vgl. Mt. 18:10.
(c) Hulle stel belang in die verlossingswerk (1 Petr. 1:12; Efés. 3:9-10). Hulle stry met Christus mee vir sy Kerk teen Satan (vgl. 2 Kon. 6:16-20). Hulle dra die gelowiges by hulle dood na die skoot van Abraham.
Nota: 1 Veral Daniël 10 en Openbaring 12 gee twee skrefies waar die sluier ŉ bietjie gelig is oor die hemelse gebeure.
2 Die r.k. teologie skep 3 hiërargieë van 3 groepe van engele en verbreek die soberheid van die Skrif oor die engele.
3 Die r.k. aanbidding van engele het geen steun in die Skrif nie.
4 Kom ons waak daarteen dat ons die bestaan van engele prakties loën dat ons nooit aan die diens en stryd van God se engele dink nie. Laat ons die stryd van geloof volhou in die dankbare besef dat God se diendende geeste medewerkers is aan ons uiteindelike heil (verwysing weer na die Ons Vader gebed).
1.    Sadduseërs: Loën bestaan van engele (geeste) en duiwels vanuit hulle praktiese materialisme, al beweer hulle daarvan staan niks in die Wet van Moses (Gén. tot Deut.).
2.    Manigeërs (Mani 215/6-276/7): Leer ŉ ewige dualisme van ŉ goeie God met goeie engele wat staan teenoor ŉ bose god met bose engele (wat die boosheid in hulself het) en dan glo hulle in die ryk van lig wat staan teenoor die ryk van die duisternis. Satan is dus ŉ god, wel ŉ anti-god.
3.    Na De Brès is daar mense wat geleer het –
(a)            dat die engelegeloof ŉ surrogaat is vir ŉ verlore politeïsme;
(b)   dat die engelegeloof eintlik “nonsens” is en in ŉ kinderkamer uitgeban moet word;
(c)   dat die engelegeloof ŉ primitiewe volksgeloof is; en
(d)   Karel Barth leer dat die engele nie kon sondig en val nie. Die Duiwel en sy magte is dus chaosmagte wat ŉ inbreek maak op die skepping – ŉ moderne dualisme.
Posted by NGK Universitasrif at 00:21 No comments:
Email ThisBlogThis!Share to TwitterShare to FacebookShare to Pinterest
Monday, 14 May 2018
Posted by NGK Universitasrif at 02:52 No comments:
Email ThisBlogThis!Share to TwitterShare to FacebookShare to Pinterest
Sunday, 13 May 2018
Posted by NGK Universitasrif at 23:45 No comments:
Email ThisBlogThis!Share to TwitterShare to FacebookShare to Pinterest
Sunday, 29 April 2018
Die Esensie van Jesus
"In chemistry He turned water into wine.
In biology He was born without a normal conception.
In physics He disapproved the law of gravity by ascending into heaven.
In economics He disapproved the law of diminishing return by feeding 5000 men with two fishes and five loaves of bread.
In medicine He cured the sick and the blind without administering a single dose or drug.
In history He is the beginning and the end.
In government He said He shall be called wonderful counsellor, prince of peace.
In religion He said no one comes to the father except through Him.
So who is he? He is Jesus. The greatest man in history.
He had no servant yet they called Him master.
He had no degree yet they called Him teacher.
He had no medicine yet they called Him healer.
He had no army yet kings feared Him.
He won no military battles yet He conquered the world.
He committed no crime yet they crucified Him.
He was buried in a tomb yet He lives today.
I feel honoured to serve Jesus!"
Posted by NGK Universitasrif at 10:17 No comments:
Email ThisBlogThis!Share to TwitterShare to FacebookShare to Pinterest
Friday, 10 November 2017
LIEF EN LEED: NGKERK UNIVERSITASRIF –  geskryf deur Herbie Marais
Eintlik is dit ‘n kontras, maar dis deel van elke gemeente se Afkondigings. Dit het dan twee soorte gebede tot gevolg, naamlik: dank- en smeekgebede. Die “lief” is die aangename deel, teenoor die “leed”, wat meestal onverstaanbaar is, maar dit spreek, tydeloos, tot elke hoorder of leser daarvan.
Ek het nog altyd gewonder watter gedagte dit by elke hoorder aktiveer as die leraar dit aan die kerkgangers voorlees? ‘n Geldige raaiskoot sal wees dat ‘n antwoord hierop sal verieer tussen: betrokkenheid (warmte) versus afsydigheid (koudheid). Hierteenoor is die betrokke gesin en vriende altyd emosioneel verbind tot deernis en meelewing.
Ja, ‘n lydende mag wonder en sonderlinge vrae stel: dit hou nie verband met abnormaliteit en het geen psigopatologiese betekenis. By wyse van ‘n metafoor: van die legkaartstukkies gaan ontbreek, sodat die betrokke patroon onvolwaardig sal wees. Dis die onverstaanbare, maar is gewis deel van menslike bestaan. Paulus vermaan ons as hy verduidelik dat ons nou nog in ‘n dowwe spiel kyk en ‘n raaiselagtige beeld sien (1 Kor. 13: 12). Geen persoon is daarop geregtig om altyd antwoorde op al sy/haar vrae te kry nie. (dis die legkaartstukkies wat ontbreek). Bepeinsing, oor betekenis, is ‘n soektog…dikwels weet ons nie waarna ons alles moet soek nie. Die boek Prediker soek ook na antwoorde op die diepste lewensvrae, ook op dié waarop die menslike wysheid nie ‘n antwoord het nie. Hartseer en lyding (hoe sinloos dit mag klink) is deel van ons lewe: soos geboortes en sterftes. Hierteenoor is daar ‘n “ewige waarheid”, naamlik: God is Alomteenwoordig.
Party lydendes ervaar hierdie realiteit as ‘n anomalie en kom in opstand en dit ontketen frustrasie en verset. Dis ‘n gemoedstryd wat varieer tussen woede en skuldgevoelens. Aanvaarding, van ‘n trauma, is nie vir elkeen ‘n ewe aanvaarbare belewing nie. Dis dan ook nie ongehoord / vreemd as krasse stellings en misnoeë tydens dié tyd (van rou emosies) uitgespreek word nie. (Dit word egter betwyfel of enige vermaning, in hierdie gemoedstoestand ‘n positiewe effek sal hê?) Of sulke weerbarstige gedrag sonde is, weet ek nie? Wat ek wil weet: weerstand ontlaai mettertyd. God is nogtans getrou om ons te vergeef as ons berou toon…en “teruggaan” om nie weer te sondig nie) Joh. 8: 11) (Dis ’n uitstaande verhaal van: vergifnis) Elke lydende bepaal self waarde in geloofsgroei. In enige pynlike ervaring moet verbande gelê word met ons begrip van God, want die sin van lyding kan slegs deur geloofsgroei bepaal word. In Paulus se brief aan die Fillipense sê hy dat God aan ons gedagtes die regte insig sal gee (Fil. 3: 15)
Elke lydende het ’n keuse. Die selfversekerde “ek” of die hulpsoekende. Nie twee mense sal dieselfde op hartseer en lyding reageer nie. Niemand word ook vooraf opgelei hoé om dit te hanteer nie. Daar sal ook nooit standaard riglyne of kits-oplossings beskikbaar wees nie, as gevolg van die uniekheid van elke mens. Hierteenoor is alle mense voor God: gelykwaardig, gelykbetekenend en gelykgeregtig. Dis ’n groot troos: wat eintlik beteken dat God van al ons omstandighede kennis dra: afgesien van posisie, status of belangrikheid. Hoe Hy op ons vrae, versoeke en versugtinge antwoord, is eintlik ’n misterie. Dalk lig Paulus die sluier hieroor op, as jy ons wil leer dat ons eendag alles sal sien soos dit werklik is, omdat ons nou net gedeeltelik ken. Hiervolgends is dit onbillik om te verwag dat God op almal ons hoekom-vrae oplossings moet gee.
Elkeen ken die “adres” van die beste toevlugsoord: dis die Krag en Trou van God. Daarom mag elkeen, wat gebroke is, na God gaan om te sê presies hoe hy/sy voel. Daar is sin in lyding as ons swaarkry (worsteling) ons vaster laat groei aan die trou van God. ’n Troos vir elke lydende is dat ons ons omstandighede alles by God mag uitpak (met Hom in gebed mag bespreek), want niks daarvan sal Hy nie kan hanteer of oplos nie; al moet ons dalk wag tot....”eendag” (1 Kor. 13: 12).
In retrospektief, op onaangename ervaringe in ons lewensloop, moet ons erken dat God ons nooit tot breekpunt beproef het nie, maar wel tot groeipunt. Dis ’n totaal andersoortige groeiproses, wat individueel sal verskil. Dit kan met baie soorte emosies gepaardgaan, wat ons kan ontwrig en selfs psigies siek kan maak.
In sulke tye is daar net EEN anker, wat as waarborg kan dien, vir ons geloof en herstel, en dit is die “NOGTANS-versekering”. Met ander woorde: al is ons omstandighede hoe donker...NOGTANS bly God dieselfde. (Die “NOGTANS-versekering” is ’n betroubare toets vir ons geloof). Dit word in Habakuk se gebed weerspieël waarin hy onder andere bely dat hy: NOGTANS in die Here sal jubel en juig: afgesien van die donker prentjie waarna hy verwys (Hab. 3:18). Dis dan ook my beskeie gebed, dat elkeen wat direk of indirek geraak word, vir wie weekliks voorbidding gevra word, deur ons Vader gelei sal word om met “NOGTANS-krukke” toegerus te word.
Dikwels is ’n trauma ’n eindpunt, maar amper teenstrydig hiermee ook ’n beginpunt: ’n nuwe fase. Hierdie besef ontsluit Goddelike krag, wat aan ons heelbaarheid weer vorm en rigting gee. Dit belig ’n nuwe begin en nuwe pad waarop ons die versekering het dat God ons Herder is (Ps. 23). Met ander woorde, God se liefde en genade leef voort, want Hy gee die Ewige lewe in Jesus Christus ons Here.
Wat was my inspirasie om hieroor te skryf? Die weeklikse Afkondigings en ds Willie Badenhorst se boodskap op 24 September 2017. “ DIE NUWE LEWE IN CHRISTUS WORD SIGBAAR TEENOOR GOD EN MEDEGELOWIGES” uit Ef. 4: 32 en Kol. 3: 1-21. Die inhoud was aangrypend en veelseggend en eintlik ’n indirekte “opdrag” aan elkeen van ons. Reëel verwag God van ons om op genade (aan ons bewys) doelgerig teenoor medemense te handel. God se evangelie, van genade, moet in ons emosies en lewe wortelskiet, groei en veelvuldig vrugte dra. Dis ’n opdrag.
Ds Willie het ook na die omgeegroepe se funksie verwys, ten opsigte van omgee en betrokkenheid. ’n Resente praktiese voorbeeld hiervan is toe Bennie, wat langs my gesit het, in ‘n “tipe koma” was. Die volgende oomblik was daar twee dames by my (ek het langs die paadjie gesit). Hulle erns, warmte, opregtheid en vrywillige dienslewering, op hulle knieë, in hulle kerkdrag, om Bennie by te bring...het ’n uitsonderlike filantropiese indruk op my gemaak. Later het ’n derde een bygekom. Spesiale dokters: gemeet aan die toename van egosentrisme en gierigheid. So ’n gebaar is PRAGTIG en maak my bewoë, maar ook so DANKBAAR, en trots op die drie geneeshere, wat aan my geheel onbekend is. (Ds Willie, u is geseënd met genoeg voorbeeldige lidmate in die Rif).
Die laaste deel van ds Willie se preek, het my laat nadink oor my eie grafiese voorstelling van Genade: as ’n onderstebo hoofletter T. Die vertikale lyn verteenwoordig God se genade wat ons (onverdiend en onbeperk) ontvang (Joh. 1: 16). Die horisontale streep verteenwoordig God se opdrag dat ons Sy genade, teenoor mekaar (links en regs) moet uitleef. Voorbeelde hiervoor kom talryk in die Bybel voor, vergelyk ook ds Willie se verwysings: Kol. 3: 18-24. (My gebrekkige poging, om Genade te probeer beskryf (my eindproduk) is op aanvraag beskikbaar).
Van bogenoemde sinne is woordeliks geneem uit my (anonieme) geskrif: MY OPREGTE MEEGEVOEL MET ELKEEN WAT TREUR. Dit het ek geskryf na die tragedie in die parkie. Ek het dit geraam en daar gaan plaas. (Ingeval iemand dit dalk daar gelees het).
Beknopte agtergrond hiervoor: Ek is deur Gerhard, eerste, genader vir uitkenning (net na die treurspel) omdat hy daarvan bewus was dat dame-studente by my woon. Uiteraard was dit vir my ‘n baie hartseer ervaring, gevolglik het ek daarvoor troos gesoek. Gevolglik het ek (soos al in my verlede) geskryf, omdat dit vir my terapeuties is. (Dit bring vir my ’n gewyde berusting en veranker my met die Drie-eenheid).
Mag elkeen hierdie “gedagtepraat” gebruik om sy/haar visie te verbreed, om die onsienlike te probeer begryp, tot meelewing, en nie ophou om vrugte te dra nie (Jer. 17: 7, 8) en te doen wat daar te doen is, as ’n gawe van God.
Belangrik: Hierdie is geen kritiek of verbetering op ds Willie se preek nie; dit was uitstekend. Dit dien net as bewys dat die inhoud van die boodskap so bindend was dat dit nie vir my by ds Willie se: “mag dit so wees” (Amen) opgehou het nie. Ek kon die volgende dag nog daaroor peins, met hierdie pennevrug.
Naskrif: Ons hier in die Rif gemeente is geseënd met ’n prediker wat nou al amper vir drie dekades (DV Augustus 2018) onafgebroke met ’n standaard van uitsonderlikheid, ons harte (of dan myne) aanraak.
Baie dankie ds Willie vir u mooi voorbeeld en professionele optrede.
Posted by NGK Universitasrif at 01:37 No comments:
Email ThisBlogThis!Share to TwitterShare to FacebookShare to Pinterest
Friday, 22 September 2017
Posted by NGK Universitasrif at 03:48 No comments:
Email ThisBlogThis!Share to TwitterShare to FacebookShare to Pinterest
Sunday, 3 September 2017
Gaan kyk gerus of die gebedsblad vir riglyne tov die 24h/7 gebedsweek vanaf 10 September tot 17 September en bid saam met die gemeente vir ons stad, land en gemeente.
Posted by NGK Universitasrif at 10:07 No comments:
Email ThisBlogThis!Share to TwitterShare to FacebookShare to Pinterest
Subscribe to: Posts (Atom)
Facebook: NGK Universitasrif gemeente
Ethereal theme. Powered by Blogger.